**2. KÖTET**

**FIDIC „Sárga könyv“ szerinti Szerződéses feltételek**

Vállalkozási szerződés a KEHOP-2.2.1-15-2015-00021 azonosítószámú projekt keretében, Martonvásár, Gyúró, Ráckeresztúr, Tordas, Pincehely, Bátaszék, Báta, valamint Tapolca településeken megvalósítandó szennyvíztisztító telep és csatornahálózat fejlesztési feladatainak ellátására vonatkozóan, a FIDIC Sárga Könyv feltételei szerint

Tartalomjegyzék

###### 1. FEJEZET SZERZŐDÉSES MEGÁLLAPODÁS

###### 2. FEJEZET ÁLTALÁNOS FELTÉTELEK

3. FEJEZET KÜLÖNÖS FELTÉTELEK

###### 2. KÖTET

###### 1. FEJEZET

SZERZŐDÉSES MEGÁLLAPODÁS

KEHOP-2.2.1-15-2015-00021

*azonosítószámú projekt*

amely létrejött egyrészről a

**Martonvásár Város Önkormányzata**

címe: 2462 Martonvásár, Budai út 13.

képviseli: Dr. Szabó Tibor polgármester

bankszámlaszáma: 57800040-10055757-00000000

nyilvántartási száma: 727431

**Gyúró Község Önkormányzata**

címe: 2464 Gyúró, Rákóczi F. u. 49.

képviseli: Tóth Béla polgármester

bankszámlaszáma: 11736082-15364108-00000000

nyilvántartási száma: 364108

**Ráckeresztúr Község Önkormányzat**

címe: 2465 Ráckeresztúr, Hősök tere 20.

képviseli: Dr. Szentes-Mabda Katalin Dóra polgármester

bankszámlaszáma: 11500092-11049542-00000000

nyilvántartási száma: 727211

**Tordas Község Önkormányzata**

címe: 2463 Tordas, Szabadság utca 87.

képviseli: Juhász Csaba polgármester

bankszámlaszáma: 11736082-15363097-00000000

nyilvántartási száma: 363091

**Pincehely Nagyközség Önkormányzata**

címe: 7084 Pincehely, Kossuth utca 81.

képviseli: Fekete Gábor polgármester

bankszámlaszáma: 11746029-15414519-00000000

nyilvántartási száma: 15733414

**Bátaszék Város Önkormányzata**

címe: 7140 Bátaszék, Szabadság utca 4.

képviseli: Dr Bozsolik Róbert Zsolt polgármester

bankszámlaszáma: 11746005-15414076-00000000

nyilvántartási száma: 733304

**Báta Község Önkormányzata**

címe: 7149 Báta, Fő utca 147.

képviseli: Huszárné Lukács Rozália Anna polgármester

bankszámlaszáma: 11746005-15414052-00000000

nyilvántartási száma: 733294

**Tapolca Város Önkormányzata**

címe: 8300 Tapolca, Hősök tere 15.

képviseli: Dobó Zoltán polgármester

bankszámlaszáma: 11748052-15429348-10630000

nyilvántartási száma: 734169

(a továbbiakban együtt “Megrendelő”),

másrészről

**Colas Alterra Zrt.**

címe: 1113 Budapest, Bocskai út 73.

képviseli: …

bankszámlaszáma: …

cégjegyzékszáma: Cg.01-10-048283

adószám: 13961149-2-44

(a továbbiakban “Vállalkozó”) között.

**1. Preambulum**

* 1. Az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.), mint ajánlatkérő „Keretmegállapodás az ajánlatkérő hatáskörébe utalt, a KEHOP 2. prioritás keretében megvalósítandó beruházások megvalósítására az észak- és közép-dunántúli térségben” tárgyában, az Európai Unió Hivatalos Lapjában [2016/S 051-083945] számon 2016. március 12. napján megjelent ajánlati felhívást tartalmazó hirdetménnyel uniós eljárásrend szerinti, nyílt közbeszerzési eljárást indított a Kbt. 104. §-a szerinti, több ajánlattevővel kötendő keretmegállapodás megkötése céljából.
  2. Ajánlatkérőnek a közbeszerzési eljárásban hozott döntése szerint a Vállalkozó lett egyike azon gazdasági szereplőknek, akikkel az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.) keretmegállapodást kötött 2016. szeptember 29. napján.
  3. A felek rögzítik, hogy az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.), mint ajánlatkérő a Megrendelő közbeszerzésekről szóló 2015. CXLIII. törvény (továbbiakban: „Kbt.”) 29. § (1) bekezdése szerinti meghatalmazása alapján 2016. november 21. napján a keretmegállapodásos eljárás 2. részeként verseny újranyitási eljárást indított a Vállalkozó és Megrendelő között 2016. szeptember 29. napján megkötött keretmegállapodás alapján „Vállalkozási szerződés a KEHOP-2.2.1-15-2015-00021 azonosítószámú projekt keretében, Martonvásár, Gyúró, Ráckeresztúr, Tordas, Pincehely, Bátaszék, Báta, valamint Tapolca településeken megvalósítandó szennyvíztisztító telep és csatornahálózat fejlesztési feladatainak ellátására vonatkozóan, a FIDIC Sárga Könyv feltételei szerint” tárgyában a 339/2014. (XII. 19.) Korm. rendeletben foglaltakkal összhangban*.* A fentiek szerinti ajánlatkérő a közbeszerzési eljárás eredményét tartalmazó írásbeli összegezést 2017. május 25. napján küldte meg ajánlattevő(k) részére azzal, hogy a közbeszerzési eljárás nyertese a Vállalkozó. Mivel a lefolytatott közbeszerzési eljárás során a Megrendelő nevében eljáró ajánlatkérő a Vállalkozó ajánlatát fogadta el, ennek megfelelően a felek a Kbt. 131. § (1) bekezdése értelmében a törvényes határidőn belül szerződést kötnek a jelen Szerződéses Megállapodás és a 6.3 pont szerint hozzá kapcsolódó mellékletek (együttesen: Szerződés) feltételei szerint.

A felek rögzítik továbbá, hogy a Szerződés finanszírozása a „Észak- és Közép-Dunántúli szennyvízelvezetési és –kezelési fejlesztés 1. (ÉKDU 1.)” elnevezésű KEHOP-2.2.1-15-2015-00021 azonosítószámú projektben az Európai Unió és a Megrendelő saját forrásaiból, az Uniós fejlesztések fejezetbe tartozó fejezeti kezelésű előirányzatok felhasználásának rendjéről szóló 549/2013. (XII. 30.) Korm. rendelet alapján történik.

**2. A szerződés tárgya, a felek kötelezettségei és nyilatkozatai**

2.1 A Megrendelő megrendeli, a Vállalkozó pedig elvállalja a jelen Szerződésben meghatározott tervezési és építési munkák teljes körű, a teljesítési határidőn belüli szerződésszerű elvégzését.

* 1. A Megrendelő a jelen Szerződés szerint, **Martonvásár, Gyúró, Ráckeresztúr, Tordas, Pincehely, Bátaszék, Báta, valamint Tapolca** településeken megvalósítandó szennyvíztisztító telep és csatornahálózat fejlesztésének FIDIC SÁRGA Könyv szerinti tervezését és kivitelezését (a továbbiakban együttes említésük alkalmával: Létesítmény) kívánja megvalósítani. A jelen Szerződés teljesítése során az egyes települések Létesítményelemnek tekintendők.
  2. A felek megállapodása szerint a Vállalkozó köteles a Szerződés értelmében a kivitelezéshez és az üzemeltetéshez szükséges terveket és a Létesítményt szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelő minőségben, határidőben egy szakvállalat gondosságával elkészíteni, az ehhez szükséges hatósági engedélyeket (ide nem értve az üzemeltetési engedélyt) beszerezni, illetve valamennyi egyéb szerződéses kötelezettségét szerződésszerűen teljesíteni. A Vállalkozó az előbbi, a Létesítmény szerződésszerű megvalósítására vállalt kötelezettsége mellett kifejezett kötelezettséget vállal arra, hogy jótállási/szavatossági kötelezettségeinek maradéktalanul eleget tesz.

A FIDIC Sárga könyv (Elektromos és gépészeti létesítményekhez, valamint vállalkozó által tervezett építési és mérnöki létesítményekhez, második, átdolgozott magyar nyelvű kiadás, 2011. szeptember) szerinti megvalósításra tekintettel, Vállalkozónak a vállalkozói javaslatában foglalt műszaki megoldást kell megvalósítania, figyelemmel ugyanakkor a kivitelezéshez és az üzemeltetéshez szükséges, Vállalkozó által elkészített tervek alapján kiállított kezelői, üzemeltetői, szakhatósági előírásokban vagy hatósági engedélyben foglalt esetleges eltérésekre. Amennyiben a megvalósításhoz szükséges kezelői, üzemeltetői, szakhatósági előírások vagy hatósági engedély(ek) a Vállalkozó vállalkozói javaslata alapján elkészített tervek műszaki módosítását írják elő, úgy a tervek és ezáltal a megvalósítandó műszaki megoldás is szerződésmódosítás és új közbeszerzési eljárás lefolytatása nélkül módosíthatóak abban az esetben, amennyiben a módosítás nem eredményezi a jelen szerződés 3.2. pontja szerinti Szerződéses Ár megváltozását, a módosított és az eredeti tervek alapján megvalósítandó Létesítmények között egyértelműen megállapítható a műszaki egyenértékűség, valamint a módosítás nem változtat jelen szerződés általános jellegén, célján és a megvalósítandó Létesítmény műszaki funkcióján.

* 1. Vállalkozó a Szerződéses Megállapodás aláírásával akként nyilatkozik, hogy a Szerződés elválaszthatatlan részét képező dokumentumokat és a Megrendelő által a rendelkezésére bocsátott egyéb dokumentumokat, mint szakvállalat saját felelősségére ellenőrizte, az azokban foglalt tényeket, előírásokat ismeri. Vállalkozó a 3.2 pont szerinti árat ezen információk figyelembevételével, szakmai tapasztalatára alapozva és az építési helyszín ismeretében állapította meg. Vállalkozó a Létesítmény funkciójának, céljainak megfelelő, valamint a rendeltetésszerű használatához és a teljes körű, előírt minőségi követelményeknek megfelelő megjelenésű és minőségű megvalósításához szükséges tervezési és kivitelezési munkákat kalkulálni tudta, és a műszaki és igényszintbeli bizonytalanságokat is figyelembe vette.
  2. A Megrendelő köteles a Szerződés szerinti fizetési és egyéb kötelezettségeit teljesíteni, ennek keretében az 1.3 pont szerinti közösségi támogatás, illetve adott esetben a kapcsolódó valamennyi hazai társfinanszírozási forrás szabályszerű igénybevételéhez szükséges intézkedéseket határidőben megtenni. A Vállalkozó tudomásul veszi, hogy számláinak kibocsátása, illetve a Szerződés szerinti adatszolgáltatásai során köteles megfelelni a közösségi támogatás, illetve adott esetben a kapcsolódó hazai társfinanszírozás terhére való elszámolására vonatkozó speciális közösségi és hazai szabályoknak.
  3. A Vállalkozó feladatát képezi továbbá minden olyan munkarész is, amelyek a Szerződés és, vagy annak mellékleteiben külön nem kerültek nevesítésre, de a Szerződés tárgyában megnevezett munkák megvalósításához, továbbá a Létesítmény szerződésszerű kivitelezéséhez és rendeltetésszerű használatához elengedhetetlenül szükségesek. Ezen tevékenységek, folyamatok elvégzésére igénnyel a Vállalkozó nem élhet.
  4. Vállalkozó köteles a szerződés tárgyát képező beruházást az ajánlatához csatolt szakmai ajánlatában vállalt megajánlásoknak és követelményeknek megfelelően megvalósítani az alábbi szerint:

| **Vizsgálati elem** | **Megajánlás** | **Nyertes ajánlattevő vállalásai (igen/nem)** |
| --- | --- | --- |
| **2.1. Porszennyezés csökkentése, levegővédelem** | A szállítójárművek kizárólag kapacitásuk, teherbírásuk legalább 90 %-át elérő kihasználtság mellett mozgathatóak a fuvarszámok csökkentése érdekében | **igen** |
| Porzó anyagok szállítása kizárólag ponyvával fedetten történik | **igen** |
| Érintett településrészen az esetleges szállítási szennyeződések (felhordott sár, por) folyamatos eltávolításának biztosítása | **igen** |
| Kizárólag EURO III vagy annál korszerűbb normának megfelelő tehergépjárművek alkalmazása legalább 50 %-ban | **igen** |
| Vállalja a megközelítési útvonalak rendszeres nedvesítését száraz időben (lakott területen belül) | **igen** |
| Felvonulási terület építőanyag tárolására szolgáló részének porfogó hálóval történő körbekerítése | **igen** |
| Vállalja szilárd vagy legalább zúzott kő burkolatú felvonulási terület kialakítását, ill. igénybevételét | **igen** |
| Ajánlattevő vállalja, hogy a tervezési feladatai elvégzéséhez igénybe vesz levegőtisztaság-védelem területén szakmai tapasztalattal rendelkező szakértőt | **igen** |
| **2.2. Zajterhelés csökkentése** | Vállalja, hogy zajjal járó kivitelezési munkát csak napközben 7:00-18:00 közötti időszakban ill. szombaton 8:00-12:00 közötti időszakban végez | **igen** |
| Vállalja, hogy éjszaka nem végez kivitelezési munkát 22:00-06:00 óra között | **igen** |
| Vállalja, hogy éjszaka nem végez szállítási feladatot a munkaterületre 22:00-06:00 óra között | **igen** |
| Vállalja, hogy oktatási, szociális, egészségügyi intézmény (helyi önkormányzattal egyeztetett intézmények) 100 m-es körzetében zajjal járó munkavégzés kizárólag az intézmény vezetőjével előre egyeztetett időpontban történik | **igen** |
| Vállalja, hogy zajjal járó munkavégzés esetén tájékoztatja az érintett ingatlanok lakosságát, az adott ingatlanhoz eljuttatott írott információs anyag formájában, vagy az Önkormányzat honlapján keresztül | **igen** |
| Vállalja, hogy a nagyobb zajjal (zavaró zajkibocsátással) járó tevékenységeket (aszfaltmarás, burkolatbontás) a délelőtti órákban, pihenőidőn kívül végzi | **igen** |
| Ajánlattevő vállalja, hogy a tervezési feladatai elvégzéséhez igénybe vesz zaj- és rezgésvédelem területén szakmai tapasztalattal rendelkező szakértőt | **igen** |
| **2.3. Forgalom és közúti infrastruktúra fenntartása,** **kedvezmények nyújtása a helyi lakosságnak** | Az érintett terület lakosságának folyamatos, közvetlen, bármikor elérhető tájékoztatása (Önkormányzat honlap) az érintett településrész esetleges forgalomkorlátozásairól | **igen** |
| Valamennyi lakóingatlanra személygépjárművel történő behajtás lehetőségének folyamatos biztosítása (legalább napi egy ki- és behajtás) | **igen** |
| Vállalja, hogy az alkalmazott átjárók kialakításánál figyelembe veszi a mozgáskorlátozottak érdekében tett akadály-mentesítési előírásokat is (fellépő nélküli kialakítás), mely egyben segítséget jelent a babakocsival közlekedő kismamák, illetve a bottal, kerettel járó idősek számára is. | **igen** |
| Vállalja, hogy a biztonságos kerékpáros forgalmat a beruházás ideje alatt minden körülmények között folyamatosan biztosítja az utak legalább egyik oldalán, ahol szükséges ideiglenes provizóriumokkal, illetve ideiglenes lefedésekkel. | **igen** |
| Vállalja, hogy a tömegközlekedési eszközök forgalmát a megszokott menetrendeknek megfelelően biztosítja. | **igen** |
| Vállalja, hogy amennyiben a megállóhelyek ideiglenes elhelyezésére lesz szükség, annak kialakítása a személyszállító közszolgáltatókkal egyeztetve, sármentesen megközelíthető helyen, az érintett lakosság előzetes értesítése mellett alakítja ki. | **igen** |
| Az esetlegesen keletkező veszélyes hulladékok tárolására alkalmas gyűjtő edényzet helyszínen tartása | **igen** |
| **2.4. Talajszennyezés csökkentése** | A kivitelezés megkezdését megelőzően az esetlegesen keletkező veszélyes hulladék kezelésére, szállításra jogosult szakcég igénybevételét igazoló megkötött szerződés bemutatása | **igen** |
| Helyszínen dolgozó fölmunkagépek hidraulikacsöveinek, esetleges kenőanyag szivárgásának napi, írásban dokumentált ellenőrzésének vállalása | **igen** |
| A járművek, földmunkagépek tankolása kizárólag szilárd, burkolt talajon az adott munkaterület felvonulási területén az esetleges azonnal kármentesítésre alkalmas környezetben történik, vagy kiépített üzemanyagtöltő állomáson | **igen** |
| A kivitelezéssel érintett közterületek téli síkosság mentesítésének vállalása környezetbarát szóróanyaggal (kalcium-klorid vagy édesvízi mészkő granulátum és kalcium-klorid keveréke 80 / 20 %-os arányban.) | **igen** |
| Ajánlattevő vállalja, hogy a tervezési feladatai elvégzéséhez igénybe vesz víz- és földtani közeg védelem területén szakmai tapasztalattal rendelkező környezetvédelmi szakértőt | **igen** |
| A munkaterületen nyertes ajánlattevő ill. közreműködői által termelt kommunális hulladék szelektív gyűjtésének biztosítása | **igen** |
| **2.5. Hulladékgazdálkodás, az érintett közterület, településrész és a kivitelezés hulladékgazdálkodásának zavartalansága** | A településen működő hulladékgyűjtés (gyűjtősziget, hulladékudvar ill. házhoz menő) zavartalanságának biztosítása a kivitelezés teljes időtartama alatt | **igen** |
| Építési hulladékok újrahasznosításának vállalása legalább a keletkezett összes építési hulladék tömegének 10 %-ban | **igen** |
| Vállalja, hogy az irodai munkák során felhasznált papírok 40 %-ában újrahasznosított papír kerül alkalmazásra | **igen** |
| Vállalja, hogy az éves kötelező gépkarbantartáson túl minden projekt megkezdésekor a munkaterületre szállítás előtt a gépek átnézése, karbantartása, szükséges javítása megtörténik – az esetleges olajfolyások megakadályozás érdekében | **igen** |
| Ajánlattevő vállalja, hogy a tervezési feladatai elvégzéséhez igénybe vesz hulladékgazdálkodás területén szakmai tapasztalattal rendelkező környezetvédelmi szakértőt | **igen** |
| Kivitelezés megkezdését megelőzően képileg is dokumentálva felméri a kivitelezéssel érintett zöldfelületeket, fás szárú növényeket, cserjéket | **igen** |
| **2.6. Élővilág védelme** | Védettséget élvező élőlény jelenléte esetén gondoskodik annak szakszerű áttelepítéséről, amennyiben az elkerülhetetlen | **igen** |
| Vállalja az elpusztult növényzet eredeti állapotának helyreállítását, amennyiben azt a kivitelezés eredményeként létrejövő állapot lehetővé teszi. | **igen** |
| Nyitott munkaárkok esetén napi egy alkalommal dokumentáltan gondoskodik a munkaárkok átvizsgálásáról a munkaárokba esett élőlények (hüllők, kétéltűek, emlősök) mentéséről | **igen** |
| Vállalja, hogy az útvonalak megtervezése során elkerüli a természetvédelmi területeken, Natura 2000 területeken keresztüli szállítást | **igen** |
| Vállalja, hogy 48 órán túl nem takarja el a zöldterületet a kiemelt talajjal annak megóvása érdekében | **igen** |
| Vállalja az épített környezethez illeszkedő őshonos, az ökológiai környezetnek megfelelő növények telepítését a helyreállítási munkák során. | **igen** |
| Vállalja, hogy kidolgozott havária intézkedési tervvel rendelkezik a kivitelezés teljes időtartama alatt | **igen** |
| Ajánlattevő vállalja, hogy a tervezési feladatai elvégzéséhez igénybe vesz élővilágvédelem területén szakmai tapasztalattal rendelkező természetvédelmi szakértőt | **igen** |

Amennyiben a fenti részszempontra tett megajánlások, vállalások (Környezetvédelmi-fenntarthatósági vállalások a tervezés és a kivitelezés vonatkozásában) nem kerülnek betartásra a szerződés teljesítése során a Vállalkozó ajánlatában és a Szerződésben foglaltak szerint, a Vállalkozó súlyos szerződésszegést követ el.

A Kbt. 142. § (5) bekezdése Megrendelő kötelezettségévé teszi a Vállalkozó szerződésszegésének bejelentését a Közbeszerzési Hatóság felé.

Ezen bejelentést követően a Vállalkozó a Kbt. 63. § (1) bekezdés c) pontjában foglalt kizáró ok hatálya alá kerül.

**3. Ellenszolgáltatás összege és fizetési feltételek**

* 1. A Szerződés egyösszegű (átalányáras) típusú.
  2. A Szerződéses Ár nettó **6.200.646.609** forint, azaz nettó hatmilliárd-kettőszázmillió-hatszáznegyvenhatezer-hatszázkilenc forint, amely megegyezik a Vállalkozó, mint nyertes ajánlattevő által a szerződés megkötését megelőző közbeszerzési eljárásban megajánlott Egyösszegű Ajánlati Ár összegével.
  3. A Szerződéses Árra eső mindenkori ÁFA a hatályos jogi szabályoknak megfelelően fizetendő. A támogatás szempontjából elszámolható költség mértékéig a Szerződéses Árnak 92,816816 %-a EU és költségvetési támogatásból kerül finanszírozásra (A jelen pontban meghatározott támogatási intenzitás mértéke a mindenkor hatályos Támogatási Szerződés alapján módosulhat).

* 1. A Vállalkozó a Szerződéses Ár fejében teljes körűen vállalkozik a Létesítmény rendeltetésszerű megvalósítására, valamint az egyéb szerződéses kötelezettségek teljesítésére. A Vállalkozó tudomásul veszi, hogy a Szerződés Ár a Vállalkozó szerződéses kötelezettségeihez tartozó összes költséget tartalmazza, függetlenül azok jellegétől.
  2. A Vállalkozó a szerződés hatálybalépését követően a 3.2 pont szerinti ellenértékre eső elszámolható költség legfeljebb 50 %-ának megfelelő, 3.100.323.304,5forint, azaz hárommilliárd-egyszázmillió-háromszázhuszonháromezer-háromszáznégy forint 50 fillér előlegre tarthat igényt a 272/2014. (XI.5.) Korm. rendelet 118/A. § (2a) bekezdése alapján előlegbiztosíték ellenében vagy a 272/2014. (XI.5.) Korm. rendelet 1. mellékletének 134.4. pontjában foglaltak *(„Ha a jogosulatlan igénybevétel a szállító szándékos magatartására vezethető vissza, és a szállító nem nyújtott biztosítékot, az irányító hatóság felszólítja a szállítót az előleg visszafizetésére. Ha a szállító a visszafizetési kötelezettségének a visszafizetésre megállapított határidőben nem vagy csak részben tesz eleget, az irányító hatóság a vissza nem fizetett összeg adók módjára történő behajtása céljából megkeresi az állami adóhatóságot. Behajthatatlanság esetén az irányító hatóság kezdeményezi az állami adóhatóságnál a szállító és a szállítóban többségi befolyással rendelkező szervezet adószámának törlését.”*) alkalmazásának tudomásul vétele esetén (ebben az esetben a Vállalkozónak előleg-visszafizetési biztosíték nyújtási kötelezettsége nem áll fent). Az előlegbiztosíték mértéke az előleg összege, csökkentve a 3.2 pont szerinti ellenértékre eső elszámolható költség 10%-ával. A biztosíték szolgáltatásának kötelezettségét a KEHOP Irányító Hatóság, mint támogató felé a Kbt. 134. § (6) bekezdés a) pontjában meghatározottak mellett a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 83. § (1) bekezdésében írt biztosítéki formákban is teljesíthető. A 3.2 pont szerinti ellenérték változása a szerződés teljesítése során az előleg összegét nem érinti. Az előleg igényléséhez előlegbekérő dokumentum is szükséges. A biztosítékot a Vállalkozó az előleg – külön előlegbekérő okiratban történő – igénylésével köteles közvetlenül a KEHOP Irányító Hatóság részére benyújtani a Megrendelő egyidejű értesítése mellett. Megrendelő az értesítéstől számított 5 napon belül jelezheti az előleggel kapcsolatos fenntartását. Ennek hiányában az előleg-igénylést a Megrendelő részéről elfogadottnak kell tekinteni. A Vállalkozó köteles a folyósított szállítói előlegről számlát kiállítani és azt a Megrendelő részére megküldeni. A Megrendelő köteles a Vállalkozó által megküldött előleg-számlát annak beérkezését követő 5 napon belül záradékolni és annak általa hitelesített másolati példányát a KEHOP Irányító Hatóság részére időközi kifizetési igénylés keretében megküldeni. Az előleg elszámolása a FIDIC "Sárga könyv" szerinti Általános Feltételek 14.2 Alcikkelyében foglaltaknak megfelelően történik azzal, hogy Vállalkozó minden egyes részszámlában és a végszámlában az igénybe vett előleg arányával azonos mértékben számolhatja el az előleget, ameddig az előleg teljes mértéke jóváírásra nem került. Vállalkozónak az előleget a benyújtásra kerülő résszámlák és a végszámla összegéből kell levonnia az előleg elszámolásakor addig, ameddig az előleg teljes mértéke elszámolásra nem kerül, ugyanakkor az adott részszámla és a végszámla maximum 50% - át számolhatja el előlegként. Az előlegszámla Kbt. 135. §-ban, a Ptk. 6:130. § (1) bekezdésében, illetve a 322/2015. (X. 30.) Korm. rendelet 30. § (1)-(2) bekezdésében foglaltaknak megfelelően közvetlen szállítói kifizetéssel kerül kifizetésre.

A teljesítés igazolására a Kbt. 135. § (1)-(2) bekezdéseinek a rendelkezései az irányadóak.

Az ellenszolgáltatás a Vállalkozó általi (rész)teljesítést, a Megrendelő (műszaki ellenőr) által ennek elismeréseként kiállított (rész)teljesítésigazolás alapján helyesen kiállított (rész)számla kézhezvételét követően átutalással – forintban - kerül kiegyenlítésre a Ptk. 6:130. § (1)-(2) bekezdései és a Kbt. 135. § (1)-(6) bekezdései és a 272/2014. (XI. 5.) Korm. rendelet vonatkozó rendelkezései szerint - a helyesen kiállított (rész)számla kézhezvételétől számított 30 napon belül.

Amennyiben a Vállalkozó a teljesítéshez alvállalkozót vesz igénybe, úgy a Ptk. 6:130. § (1)-(2) bekezdésétől eltérően a Kbt. 135. § (3) bekezdésében foglalt szabályok szerint történik a szerződésben foglalt ellenérték kifizetése.

A kifizetésekre utólag a teljesítésekkel értékarányosan kerül sor. A teljesítéssel értékarányos részszámlák (Közbenső kimutatások) az alábbi ütemezésben nyújthatóak be:

Megrendelő a műszaki előrehaladásnak megfelelően részszámla benyújtási lehetőséget biztosít Vállalkozó részére a műszaki tartalom teljesítettségére vonatkozóan 5 %-os készültségi fokonként. Ennek értelmében az első részszámla benyújtható a vállalkozási szerződésben rögzített műszaki tartalom 5 %-os teljesítettsége elérésekor, míg az utolsó részszámla benyújtható a vállalkozási szerződésben rögzített műszaki tartalom 95 %-os teljesítettsége elérésekor.

Végszámla benyújtásának időpontja: amikor a teljes Létesítmény teljesítése kapcsán az Átadás-átvételi Igazolás a Mérnök részéről kiadásra került.

A részszámlák szerinti nettó ellenszolgáltatás a szerződés megvalósult értékét nem haladhatja meg.

A 322/2015. (X. 30.) Korm. rendelet 31. § alapján az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor.

A kifizetés vonatkozásában az adózás rendjéről szóló törvény (Art.) 36/A. § szerint kell eljárni.

Megrendelő felhívja Vállalkozó figyelmét, hogy a 322/2015. (X.30.) Kormányrendelet 27. § (2) bekezdése alapján a Vállalkozó az alvállalkozóval kötendő szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, áfa nélkül számított ellenszolgáltatás 10-10%-át elérő biztosítékot köthet ki.

Vállalkozónak (és adott esetben Alvállalkozójának) a Megrendelőre nézve mindenkor hatályos ÁFA törvény (az általános forgalmi adóról szóló 2007. évi CXXVII. tv.) vonatkozó rendelkezései szerint kell kiállítania az aktuális számláját.

Az ajánlattétel, az elszámolás, a szerződés és a kifizetés pénzneme: HUF.

Megrendelő jelen szerződésből eredő fizetési kötelezettségeinek késedelmes teljesítése esetén a Polgári Törvénykönyvről szóló 2013. évi V. törvény 6:155. § (1) bekezdése szerinti mértékű késedelmi kamatot köteles megfizetni Vállalkozó részére.

* + 1. Tartalékkeret: Megrendelő tartalékkeretet nem biztosít.
  1. A Vállalkozó a jelen Szerződéses Megállapodás hatálybalépésével egyidejűleg köteles összesen a 3.2. pont szerinti nettó ellenérték 5 %-ának megfelelő összegű teljesítési biztosítékot nyújtani az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.) részére az alábbiak szerint: Vállalkozó a jelen Szerződéses Megállapodás hatálybalépésével egyidejűleg, Létesítményelemenként, az adott Létesítményelem nettó ellenértéke 5 %-ának megfelelő összegű teljesítési biztosítékot nyújt az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.) részére. A biztosíték szolgáltatásának kötelezettségét a Kbt. 134. § (6) bekezdés a) pontjában meghatározottak szerint lehet teljesíteni. A 3.2. pont szerinti nettó ellenérték változása a szerződés teljesítése során a teljesítési biztosíték összegét nem érinti. A teljesítési biztosítéknak az adott Létesítményelem sikeres műszaki átadás-átvételi eljárásának lezárásáig kell érvényben lennie. A Szerződés Vállalkozó általi nem teljesítése esetére Megrendelő a teljesítési biztosíték terhére szerződésszegésből eredő igényeinek érvényesítése érdekében kielégítést kereshet. A biztosíték címzettje az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.). A Kbt. 134. § (4) bekezdésének megfelelően a biztosíték rendelkezésre álló összege a Megrendelő követelésének kielégítésével csökken, mely esetben Vállalkozó nem köteles a biztosíték jelen szerződésben meghatározott mértékű folyamatos fenntartására.
  2. A Vállalkozó a jótállás körében felmerülő kötelezettségei teljesítésének biztosítékaként köteles összesen a 3.2. pont szerinti nettó ellenérték 5 %-ának megfelelő összegű jólteljesítési biztosítékot nyújtani az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.) részére az alábbiak szerint: Vállalkozó Létesítményelemenként, az adott Létesítményelem sikeres műszaki átadás-átvételi eljárásának lezárásakor, az adott Létesítményelem nettó ellenértéke 5 %-ának megfelelő összegű jólteljesítési biztosítékot nyújt az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.) részére. A biztosíték szolgáltatásának kötelezettségét a Kbt. 134. § (6) bekezdés a) pontjában meghatározottak szerint lehet teljesíteni. A jólteljesítési biztosítéknak az adott Létesítményelem sikeres műszaki átadás-átvételi eljárás lezárásának napjától számított 36 hónapos jótállási kötelezettség Vállalkozó általi hibás teljesítés esetére kell fennállnia. A jólteljesítési biztosíték rendelkezésre állását a Vállalkozónak az adott Létesítményelem jótállási időszakának végéig kell biztosítania. A biztosíték címzettje az NFP Nemzeti Fejlesztési Programiroda Nonprofit Korlátolt Felelősségű Társaság (1139 Budapest, Pap Károly utca 4-6.). A Kbt. 134. § (4) bekezdésének megfelelően a biztosíték rendelkezésre álló összege a Megrendelő követelésének kielégítésével csökken, mely esetben Vállalkozó nem köteles a biztosíték jelen szerződésben meghatározott mértékű folyamatos fenntartására.
  3. A Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak. Továbbá a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. a 143. § (3) bekezdése szerinti ügyletekről a Megrendelőt haladéktalanul értesíti.

**4. A megvalósítás időtartama, teljesítés határideje**

* 1. A Vállalkozó a Létesítmény szerződésszerű megvalósítását a szerződés hatályba lépésétől számított 1095 napos időtartamon belül köteles teljesíteni, figyelemmel az alábbiakra: A keretmegállapodás megkötésére irányuló közbeszerzési eljárás ajánlati dokumentációja alapján *„Ajánlattevő által benyújtott hiánytalan és az alább részletezett módon alátámasztott, a lent rögzített 4 alfeladatnál meghatározott maximális értékeket meg nem haladó paraméterekkel rendelkező megoldás (az alátámasztásra szolgáló benyújtandó dokumentumokkal ill. a megvalósíthatóságot alátámasztó műszaki ütemtervvel együtt,) Pincehely Nagyközség mintafeladattal érintett ingatlanjai tekintetében a keretmegállapodás megkötését követően a versenyújranyitás alapján (ajánlattevő nyertessége esetén) megkötendő vállalkozási szerződés részévé válik, így mint ilyen ajánlattevő beszerzés tárgyára, ajánlatkérő által meghatározott műszaki leírásban foglalt, szerződés részévé váló ajánlatnak tekintendő.”* A fentiekre tekintettel Pincehely település tekintetében a sikeres műszaki átadás-átvételi eljárás lezárására nyitva álló időtartam megegyezik a mintafeladat részeként benyújtott ütemtervben kalkulált időtartammal. Határidőn belül teljesít a Vállalkozó, amennyiben – erre vonatkozó hatósági előírás esetében – a próbaüzem lejártát követő műszaki átadás-átvételi eljárás sikeres lezárására a fenti határidőn belül sor kerül. A teljesítési határidő az esetleges próbaüzem időtartamát is magába foglalja. A próbaüzem időtartama a hatósági engedélyekben meghatározottak szerint alakul, amennyiben a hatóság próbaüzem lefolytatását írja elő.
  2. Megrendelő előzetes, írásos hozzájárulásával Vállalkozó előteljesítésre jogosult.
  3. Amennyiben Vállalkozó egy adott Létesítményelem szerződésszerű megvalósítását – beleértve a próbaüzem időtartamát is - a fenti 4.1 pontban foglalt teljesítési határidő lejárta előtt elvégzi, úgy Megrendelő az adott Létesítményelem vonatkozásában az átadás-átvételi eljárást lefolytatja a FIDIC Sárga Könyv 10.2 Alcikkelyében foglaltak szerint.
  4. Ha a Vállalkozó olyan okból, amelyért felelős a szerződésben foglalt teljesítési határidőt késedelmesen teljesíti, a késedelem minden naptári napja után a teljes nettó szerződéses ár 1,0 %-a mértékű késedelmi kötbért köteles fizetni. A kötbérfizetési kötelezettség akkor is fennáll, ha a Megrendelőnek kára nem merült fel. A kötbér megfizetése azonban nem mentesíti Vállalkozót a szerződés teljesítése, valamint Megrendelő kötbéren felüli kárának megtérítése alól. A késedelmi kötbér maximális mértéke a teljes nettó szerződéses ár 25 %-a lehet, melynek meghaladása esetén Megrendelő jogosult a szerződést azonnali hatállyal felmondani vagy a szerződéstől elállni a Vállalkozóval szembeni kártérítési kötelezettség nélkül.

A késedelmi kötbér a szerződésszegés napján esedékessé válik. Megrendelő a késedelmi kötbér összegét jogosult a Vállalkozó által kiállított számlába beszámítani, figyelemmel ugyanakkor a Kbt. 135. § (6) bekezdésben foglaltakra. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden e kötelezettsége megszegéséből eredő tényleges károkat, indokolt költségeket, elmaradt hasznokat.

* 1. Megrendelő hibás teljesítési kötbért határoz meg arra az esetre, ha a Vállalkozó olyan okból, amelyért felelős, hibásan teljesít. A kötbérfizetési kötelezettség akkor is fennáll, ha a Megrendelőnek kára nem merült fel. A kötbér megfizetése azonban nem mentesíti Vállalkozót a Megrendelő kötbéren felüli kárának megtérítése alól. A hibás teljesítési kötbér mértéke a hibás teljesítéssel érintett munkarész nettó vállalkozási díjának 25 %-a. Amennyiben a fizetendő kötbér összege meghaladja az egyedi szerződés nettó értékének 25 %-át, a Megrendelő − a Vállalkozóval szembeni kártérítési kötelezettség nélkül − a szerződést azonnali hatállyal felmondhatja vagy elállhat a szerződéstől.

A hibás teljesítési kötbér a szerződésszegés napján esedékessé válik. Megrendelő a hibás teljesítési kötbér összegét jogosult a Vállalkozó által kiállított számlába beszámítani, figyelemmel ugyanakkor a Kbt. 135. § (6) bekezdésben foglaltakra. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

Vállalkozó teljesítése akkor hibás, ha az a teljesítés időpontjában nem felel meg a szerződésben vagy annak alapdokumentumaiban, vagy jogszabályban megállapított minőségi követelményeknek.

* 1. Vállalkozó köteles meghiúsulási kötbért fizetni, amennyiben a szerződésben szereplő feladatok teljesítése meghiúsul olyan okból, amelyért a Vállalkozó felelős, továbbá a Vállalkozó által a teljesítés jogos ok nélküli megtagadása, a Vállalkozó szerződésszegése miatt a Megrendelő által jogszerűen gyakorolt elállás, illetve azonnali hatályú felmondás esetén. A meghiúsulási kötbér mértéke az egyedi szerződés szerinti nettó ellenérték 25 %-a.

**5. A Vállalkozó által nyújtott jótállás**

5.1 Vállalkozó az általa elvégzett valamennyi munkára vonatkozóan a sikeres (hiánymentes) műszaki átadás-átvételi eljárás lezárásának napjától számított 36 hónap időtartamú jótállást köteles vállalni. A jótállási időszak az adott Létesítményelem sikeres és hiánytalan műszaki átadás-átvételi eljárásának sikeres lezárását követő napon kezdődik. Vállalkozó jótállási kötelezettsége az adott Létesítményelem sikeres és hiánytalan műszaki átadás-átvétel napjától számított 36 hónap. Esetleges javítás vagy kicserélés esetén a jótállási idő a javított/kicserélt részre vonatkozóan újrakezdődik. Amennyiben valamely jogszabály magasabb kötelező jótállási időtartamot határoz meg egyes termékekre vagy szerkezetekre, mint a meghatározott jótállási időtartam, úgy az adott termékre vagy szerkezetre vonatkozóan a jogszabály által kötelezően előírt jótállási időtartam az alkalmazandó.

5.2 Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.

5.3 Vállalkozó, az általa felhasznált, illetve beépített anyagok, az alkalmazott technológia és a kivitelezői munka minőségéért teljes szavatossággal tartozik.

**6. Egyéb rendelkezések**

6.1 A Szerződés és a felek közötti kommunikáció nyelve a magyar. A szerződés teljesítésével, esetleges változásaival kapcsolatban (beleértve utasítások) a kommunikáció a résztvevő szervezetek között írásban, hivatalos aláírt levél, vagy fax útján történhet.

Egyéb, a szerződés tartalmát, teljesítését vagy előrehaladását nem befolyásoló esetben az elektronikus kommunikáció (pl.: e-mail) elfogadott.

A szerződés teljesítésével kapcsolatos ügyintézésre és képviseletre a Felek által felhatalmazott személyek:

Megrendelő részéről

név: ………………………

cím: ………………………

fax: ……………………….

telefonszám: ……………..

e-mail: ……………………

Vállalkozó részéről

név: ………………………

cím: ………………………

fax: ……………………….

telefonszám: ……………..

e-mail: ……………………

Az elektronikus Építési Naplóba bejegyzésre jogosultak:

Megrendelő részéről:

Név:

Tel:

NÜJ szám:

Vállalkozó részéről:

Név:

Tel:

NÜJ szám:

6.2 A Szerződésre a magyar jog az irányadó. A Szerződésből származó jogvitákat a felek a - Különös feltételekkel módosított - Általános feltételek 20. Cikkelyének feltételei szerint Döntőbizottság, illetve Választott bíróság útján rendezik.

6.3 A jelen Szerződéses Megállapodásban nem, vagy nem kielégítően szabályozott kérdésekre vonatkozóan a Szerződéses Megállapodás elválaszthatatlan részét képező – azok fizikai csatolása nélkül is – az alábbiakban mellékelt dokumentumok az irányadók, amelyek a jelen Szerződéses Megállapodással együtt a Szerződést alkotják, így együtt olvasandók és értelmezendők. A dokumentumok közötti ellentmondás esetén a sorrendben előbb álló dokumentum rendelkezései megelőzik a sorban később álló dokumentum rendelkezéseit.

6.3.1 Az Ajánlati Nyilatkozat és Függeléke

6.3.2 Kiegészítő tájékoztatás(ok) (amennyiben ilyenre sor került)

6.3.3 Ajánlattételi felhívás és annak módosítása(i) (amennyiben ilyenre sor került)

6.3.4 Dokumentáció I. kötete (Útmutató az ajánlattevőknek, formanyomtatványok) és annak módosítása(i) (amennyiben ilyenre sor került)

6.3.5 Különös Feltételek

6.3.6 Általános Feltételek (*sárga FIDIC: Üzemek, telepek és tervezés-építési projektek Szerződéses Feltételei - Elektromos és gépészeti létesítményekhez valamint vállalkozó által tervezett építési és mérnöki létesítményekhez, második, átdolgozott magyar nyelvű kiadás, 2011. szeptember)*

6.3.7 Dokumentáció III.; IV.; és V. kötetei és azok módosítása(i) (amennyiben ilyenre sor került)

6.3.8 Vállalkozó, mint nyertes ajánlattevő ajánlata

6.3.9 Megkötött keretmegállapodás

6.3.10 A keretmegállapodásos eljárás Ajánlati felhívása és ajánlati dokumentáció, az ajánlati felhívás és ajánlati dokumentáció módosítása(i), továbbá a kiegészítő tájékoztatás(ok)

6.3.11 Külföldi adóilletőségű vállalkozó illetősége szerinti adóhatóságától származó meghatalmazása a tekintetben, hogy a magyar adóhatóság közvetlenül beszerezhet Vállalkozóra vonatkozó adatokat az országok közötti jogsegély igénybevétele nélkül.

6.4 A jelen Szerződéses Megállapodásban használt kifejezések jelentése a fenti 6.3.5 pont szerinti Különös Feltételek, illetve a 6.3.6 pont szerinti FIDIC Általános Feltételek kifejezéseivel.

6.5 Vállalkozó az elkészített tervekkel kapcsolatos felhasználási jogokat átruházza Megrendelőre a szerződésben meghatározott díj ellenében (Szerződés 3.2 pontja), így az elkészített tervekkel kapcsolatosan Megrendelő korlátlan és kizárólagos felhasználási jogokat szerez.

6.6 Az alvállalkozói teljesítés összesített aránya nem haladhatja meg a Vállalkozó saját teljesítésének arányát.

6.7 A Szerződő felek megállapodnak, hogy:

a) a Vállalkozó nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak

b) a Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti

6.8 A Szerződő felek megállapodnak, hogy:

A Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis

6.9 A Szerződő felek megállapodnak, hogy:

A Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

6.10 A Szerződő felek megállapodnak, hogy:

A Megrendelőként szerződő fél jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

6.11 Jelen szerződés módosítása a Kbt. 141. § előírásai alapján lehetséges.

6.12 A Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel azoknak az alkalmassági követelményeknek, amelyeknek a Vállalkozóként szerződő fél a közbeszerzési eljárásban az adott szervezettel vagy szakemberrel együtt felelt meg.

6.13 Vállalkozó a jelen szerződés aláírásával nyilatkozik, hogy valamennyi olyan alvállalkozóját bejelentette a Megrendelő felé, amely részt vesz a jelen szerződés teljesítésében, valamint - ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt benyújtotta az arra vonatkozó nyilatkozatát is, hogy az általa igénybe venni kívánt alvállalkozó nem áll kizáró okok hatálya alatt. Vállalkozó fentiek szerinti nyilatkozata tartalmazza a szerződés teljesítésébe bevonni kívánt alvállalkozók megjelölése mellett a szerződéses feladatok azon részét, melyek vonatkozásában Vállalkozó az adott alvállalkozót igénybe veszi, valamint azt a tervezett arányt, melynek mértékig az adott alvállalkozó bevonásra kerül. Amennyiben a fenti nyilatkozatban foglaltakban változás következik be a szerződés teljesítése során, Vállalkozó ezen változásról haladéktalanul köteles tájékoztatni a Megrendelőt, illetve annak képviselőjét.

Felek rögzítik, hogy a fentiek szerinti bejelentő nyilatkozat nem minősül a jelen szerződés 6.3 szerinti szerződéses dokumentumnak.

A Vállalkozó a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A Vállalkozó a jogosan igénybe vett alvállalkozóért úgy felel, mintha a szolgáltatást maga végezte volna, a jogosulatlanul igénybevett alvállalkozó tevékenységéért pedig kártérítési felelősséggel tartozik, alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.

6.14 A Szerződő felek megállapodnak, hogy a teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.

6.15 A jelen szerződésben vállalt munkákkal összefüggésben keletkező szellemi alkotások (pl.: tervek, tanulmányok) korlátlan, határozatlan idejű, kizárólagos és harmadik személynek ellenszolgáltatás nélkül átadható felhasználási jogát Megrendelő külön ellenszolgáltatás nélkül szerzi meg. Megrendelő ez alapján jogosult bármely a szerződés alapján elkészült mű/alkotás átdolgozására is. Ha a projektet Megrendelő bármely okból nem valósítja meg, vagy részben valósítja meg, akkor a szerzői jogi védelem alá eső mű/alkotás felhasználásának jogát Megrendelő a Támogatóra, vagy az általa megjelölt személyre ruházza át. (Támogató neve: Nemzeti Fejlesztési Minisztérium Környezeti és Energiahatékonysági Operatív Programokért Felelős Helyettes Államtitkárság)

6.16 Megrendelő a megkötésre kerülő Támogatási Szerződés vonatkozásában a fenntarthatóság érdekében intézkedéseket vállalt, melyeket a Vállalkozónak a szerződés teljesítése során figyelembe kell vennie és lehetőség szerint minél szélesebb körben alkalmaznia kell. Ennek megfelelően a Vállalkozó köteles támogatni a Megrendelő fenntarthatósági vállalásainak teljesülését.

- Vállalkozónak a létesítés, építés ideiglenes helyigényét és hatásterületét a KEHOP támogatásnak megfelelően az engedélyes tervnek megfelelően a lehető legteljesebb mértékűre minimalizálja, a hulladékok gyűjtését és elszállítását mindenben a hatályos jogszabályi és hatósági előírásoknak megfelelően végzi, a létrejövő létesítmény környezetében a forgalomnövekedést okozó útvonalakon terheléscsillapító intézkedéseket végez. Ennek értelmében legalább az ideiglenes területfoglalás minimalizálása, az anyagszállítási útvonal optimalizálása és a gondos kiviteli tervezés a zaj, por, pollen, elhagyott hulladék stb. megelőzése érdekében kötelező.

- A Megrendelővel történő kommunikációban, és az egyes feladatok elvégzése során az elektronikus utat kell előnyben részesítenie a Vállalkozónak. A szerződés teljesítése során a dokumentálás elektronikus adathordozókon történik, és csak a felek által elfogadott utolsó verziók kerülnek kinyomtatásra.

Megrendelő a fenti előírások betartását a szerződés teljesítése során személyesen, fokozottan és folyamatos ellenőrizni fogja, különös tekintettel a kapcsolattartás és az egyes, a szerződés teljesítése alatt keletkező dokumentumok átadása során. Amennyiben a Vállalkozó nem tartja be a jelen pontban meghatározottakat, úgy Megrendelő felszólítja írásban, majd a második írásbeli felszólítást követően továbbra is fennálló szerződésszegés esetén Megrendelő jogosult felmondani a szerződést vagy elállni a szerződéstől.

6.17 Vállalkozó jelen szerződés aláírásával nyilatkozik arról, hogy 2011. évi CXCVI. törvény 3.§ (1) bek. 1. a-c) pontokban meghatározott átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll. (368/2011. (XII. 31.) Korm. rendelet 50.§ (1) bekezdés (1a) pontja alapján).

6.18 A 322/2015. (X. 30.) Korm. rendelet 26. §-a alapján a Vállalkozó köteles legkésőbb a szerződéskötésidőpontjára legalább 50.000.000,- HUF/káresemény és legalább 100.000.000,- HUF/év limitű All Risks típusú felelősségbiztosítási szerződést kötni vagy meglévő felelősségbiztosítását kiterjeszteni úgy, hogy az kellő fedezetet nyújtson, s kiterjedjen a teljes szerződés szerinti munkákra, a káreseménnyel kapcsolatos többletköltségekre (romeltakarítás, szakértői költségek, stb.), a meglévő és szomszédos építményekre. A biztosításnak fedezetet kell nyújtania az építkezés folyamán az építési teljesítésben (meglévő szerkezetek, beépített anyagok, munka) keletkező károkra, a meglévő megmaradó épületekben keletkező károkra, harmadik személynek okozott dologi és személyi károkra.

6.19 A 322/2015. (X. 30.) Korm. rendelet 11. §-a alapján a Vállalkozó köteles legkésőbb a szerződéskötésidőpontjára legalább 40.000.000,- HUF/káresemény és legalább 100.000.000,- HUF/év limitű tervezői felelősségbiztosítási szerződést kötni vagy meglévő felelősségbiztosítását kiterjeszteni úgy, hogy az kellő fedezetet nyújtson, s kiterjedjen a teljes szerződés szerinti tervezési munkákra.

6.20 A Vállalkozó jelen szerződés aláírásával tudomásul veszi, hogy nem minősül üzleti titoknak az az adat, amelynek megismerését, vagy nyilvánosságra hozatalát külön törvény közérdekből elrendeli.

6.21 Szerződő felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az Állami Számvevőszékről szóló 2011. évi LXVI. törvény 5. § (3)–(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a megrendelőnél, a megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.

6.22 Jelen szerződés a felek aláírásának napján érvényes. Felek rögzítik, hogy a Megrendelő támogatásra irányuló igényt nyújtott be, melyre tekintettel a szerződés a Kbt. 53. § (6) bekezdése és a polgári törvénykönyvről szóló 2013. évi V. törvény 6:116. § (1) bekezdésealapján azon a napon lép hatályba, mely napon a projektre vonatkozó, a szerződés pénzügyi fedezetét biztosító támogatási szerződés aláírásra kerül. A támogatási szerződés fentiek szerinti aláírásáról Megrendelő haladéktalanul, de legkésőbb az aláírás napjától számított három munkanapon belül köteles a Vállalkozót írásban tájékoztatni. Vállalkozó nem tartozik felelősséggel azért a szerződésszegésért, melynek oka a Megrendelő fenti kötelezettségének elmulasztása, illetve késedelmes teljesítése. Amennyiben a támogatási szerződés a szerződéskötés időpontját megelőzően aláírásra kerül, úgy a szerződés hatályba lépésének napja a szerződést későbbi időpontban aláíró fél aláírásának a napja.

Mindkét fél kijeleni, hogy

* kellő felhatalmazással és jogkörrel rendelkezik a jelen szerződés aláírására és teljesítésére;
* a jelen szerződés aláírását az erre kijelölt vezető, illetőleg a cég igazgatósága, vagy vezető testülete szabályszerűen engedélyezte és az megfelel az erre vonatkozó jogszabályi rendelkezéseknek;
* a jelen szerződést a fél nevében aláíró személy megfelelő, a vonatkozó jogszabályok által megkívánt regisztrált aláírási joggal rendelkezik, így részéről a megállapodás aláírása és teljesítése nem eredményezi más, olyan szerződés vagy egyéb jognyilatkozat megszegését, melyben félként szerepel.

6.23 Fentiek bizonyságául a szerződő felek ezennel aláírják jelen Szerződéses Megállapodást …. eredeti példányban.

|  |  |
| --- | --- |
| **MEGRENDELŐ:** | VÁLLALKOZÓ: |
| Aláírta és lepecsételte:  ............................................................................... Dr. Szabó Tibor polgármester  **Martonvásár Város Önkormányzata**  Kelt...............................................................  Aláírta és lepecsételte:  ............................................................................... Tóth Béla polgármester  **Gyúró Község Önkormányzata**  Kelt...............................................................  Aláírta és lepecsételte:  ............................................................................... Dr. Szentes-Mabda Katalin Dóra polgármester  **Ráckeresztúr Község Önkormányzat**  Kelt...............................................................  Aláírta és lepecsételte:  ............................................................................... Juhász Csaba polgármester  **Tordas Község Önkormányzata**  Kelt...............................................................  Aláírta és lepecsételte:  ............................................................................... Fekete Gábor polgármester  **Pincehely Nagyközség Önkormányzata**  Kelt...............................................................  Aláírta és lepecsételte:  ............................................................................... Dr Bozsolik Róbert Zsolt polgármester  **Bátaszék Város Önkormányzata**  Kelt...............................................................  Aláírta és lepecsételte:  ............................................................................... Huszárné Lukács Rozália Anna polgármester  **Báta Község Önkormányzata**  Kelt...............................................................  Aláírta és lepecsételte:  ...............................................................................  Dobó Zoltán polgármester  **Tapolca Város Önkormányzata**  Kelt...............................................................  ...............................................................................  Dr. Németh Mária Anita jegyző – kötelezettségvállaló  **Tapolca Város Önkormányzata**  Kelt...............................................................  ...............................................................................  Schönherrné Pokó Ildikó pénzügyi irodavezető - ellenjegyző  **Tapolca Város Önkormányzata**  Kelt............................................................... | Aláírta és lepecsételte:  ...............................................................................  Az aláíró neve (nyomtatott nagybetűkkel) . …  Beosztása: …  Teljes körűen felhatalmazva és eljárva a  **Colas Alterra Zrt.** nevében.  Kelt ...................................................................... |

###### 2. kötet

###### 2. FEJEZET

###### ÁLTALÁNOS FELTÉTELEK

**ÜZEMEK, TELEPEK ÉS TERVEZÉS-ÉPÍTÉSI PROJEKTEK**

Szerződéses Feltételei

ELEKTROMOS ÉS GÉPÉSZETI LÉTESÍTMÉNYEKHEZ VALAMINT VÁLLALKOZÓ ÁLTAL TERVEZETT ÉPÍTÉSI ÉS MÉRNÖKI LÉTESÍTMÉNYEKHEZ

Angol nyelvű Eredeti Kiadás 1999

ISBN 2-88432-023-7

Második, átdolgozott magyar nyelvű kiadás 2011. szeptember

###### 2. kötet

###### 3. FEJEZET

###### KÜLÖNÖS FELTÉTELEK

A jelen Különös Feltételek módosításokat és kiegészítéseket határoznak meg az Általános Feltételekhez viszonyítva. Az itt megfogalmazott kikötések módosítások, kiegészítések megváltoztatják az Általános Feltételekben foglaltakat és különbözőség vagy ellentmondás esetén az ebben a Különös Feltételekben foglalt kikötések az irányadók.

##### MÓDOSÍTOTT ÉS ÚJ ALCIKKELYEK

**1. Általános előírások**

**1.1 Meghatározások**

***Az alábbi bekezdések törlendőek és az alábbival helyettesítendő:***

**1.1.1.1 A Szerződés** jelenti a Szerződéses Megállapodást, valamint a Szerződéses Megállapodás 6.3 pontjában rögzített, annak elválaszthatatlan mellékletét képező dokumentumokat

1.1.1.3. "**Elfogadó levél**" nem kerül kiadásra jelen szerződés keretében. Az „Elfogadó levél” kifejezés alatt a Szerződéses Megállapodást kell érteni és az Elfogadó Levél kibocsátásának vagy kézhezvételének időpontját a Szerződéses Megállapodás aláírásának dátuma jelenti.

**1.1.3 Dátumok, próbák, időtartamok és Befejezés**

***Az alábbi bekezdések törlendőek és az alábbival helyettesítendő:***

1.1.3.3. **"Megvalósítás Időtartama"** az Ajánlati Nyilatkozat Függelékében foglaltak szerint

***Az alábbi új bekezdés hozzáadandó:***

1.1.3.10 **"Kötelező Alkalmassági időszak"** jelenti e Szerződéses Feltételekben a Polgári Törvénykönyvről szóló 2013. évi V. törvény (Ptk.) és a 12/1988 (XII. 27.) ÉVM-IpM-KM-MÉM-KVM együttes rendelet szerinti szavatossági időszakot.

**1.1.4 Pénz és kifizetések**

***Az alábbi bekezdések törlendők és az alábbival helyettesítendők:***

1.1.4.3. „**Költség**” minden, ésszerűen a Vállalkozó által viselt (vagy viselendő) a Helyszínen, vagy azon kívül keletkező kiadást jelenti, amely magába foglalja az általános és az ahhoz kapcsolódó terheket. A Vállalkozónak költségén felül, haszon kifizetése nem jár. Ahol a jelen szerződés így rendelkezik, a haszon kifizetésére irányuló rendelkezés nem alkalmazandó.

1.1.4.7. **„Közbenső fizetési igazolás”** a 14. Cikkely szerint kibocsátott bármely fizetési igazolást jelenti

***Az alábbi bekezdések törlendők:***

1.1.4.4. **„Végső fizetési Igazolás”**

* + - 1. **„Végső Kimutatás”**

**1.1.6 Más megnevezések**

***Az alábbi bekezdések törlendőek és az alábbival helyettesítendőek:***

1.1.6.5 **„Jogszabályok”** alatt értendők Magyarország Alaptörvényének T) cikk (2) bekezdése alapján jogszabálynak minősülő jogforrások.

1.1.6.8 **„előre nem látható”** alatt értendők minden olyan esemény, melynek bekövetkezése megfelel a közbeszerzésekről szóló 2015. évi CXLIII. törvény, 141. § (4) bekezdésének c) pontjának ca) alpontjában leírtaknak.

***Az alábbi Alcikkely törlendő és az alábbival helyettesítendő:***

**1.5 Dokumentumok fontossági sorrendje**

A Szerződéses Megállapodás 6.3 pontja szerint.

***Az alábbi Alcikkely törlendő és az alábbival helyettesítendő:***

**1.6 Szerződéses Megállapodás**

A Feleknek a Szerződéses Megállapodást a közbeszerzésekről szóló 2015. évi CXLIII tv. (Kbt.) 131. §-ával összhangban kell megkötniük.

**1.7 Engedményezés**

***Az Alcikkely (a) pontja törlendő***

**1.10 A Vállalkozó Dokumentumainak Megrendelő általi használata**

***Az Alcikkely első bekezdése törlendő és az alábbival helyettesítendő:***

Megrendelő jelen szerződés aláírásával a Vállalkozó által készített, és készítendő tervek vonatkozásában teljes körű, területi korlátozás nélküli, határozatlan időtartamra szóló, kizárólagos, harmadik személynek átengedhető felhasználási jogot szerez, amely kiterjed különösen a tervek átdolgozására, módosítására, engedélyeztetésére és továbbtervezésére is.

**1.13 Jogszabályok betartása**

***Az Alcikkely első mondata törlendő és az alábbival helyettesítendő:***

A Vállalkozó köteles a Szerződés teljesítésekor betartani a vonatkozó hatályos jogszabályokat.

1. **A Megrendelő**

**2.1 A Helyszínre való bejutás joga**

***Az Alcikkelyben a Helyszín birtoklása alatt Munkaterület átadását kell érteni.***

**2.5 Megrendelő követelései**

***Az Alcikkely utolsó bekezdése kiegészítendő a következővel:***

A levonás beszámítás alapján történik, figyelemmel a 2015. évi CXLIII tv. (Kbt.) 135. § (6) bekezdésére.

**3. A Mérnök**

**3.1 Mérnöki kötelességek és hatáskör**

***Az Alcikkely kiegészítendő a következőkkel:***

A Mérnök, vagy maga, vagy személyzetének valamely tagja a műszaki ellenőri tevékenységre vonatkozó magyar jogszabályi előírásoknak megfelelő feladatkört is ellátja.

***Az Alcikkely negyedik bekezdése kiegészítendő a következőkkel:***

Ilyen speciális hatáskörnek tekintendő a 20.1. Alcikkelyben, a 22. Alcikkelyben foglaltak 3.5. Alcikkely szerinti jóváhagyó vagy elutasító döntés meghozatala.

**4. A Vállalkozó**

**4.2 Teljesítési Biztosíték**

***Az Alcikkely második bekezdése törlendő és az alábbival helyettesítendő:***

A Teljesítési Biztosíték szolgáltatásának kötelezettségét a Vállalkozó óvadékként az előírt pénzösszegnek a Megrendelő fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel teljesítheti.

Az Alcikkely kiegészítendő a következővel:

Az Alcikkely rendelkezései a Szerződéses Megállapodásban előírt jólteljesítési biztosíték tekintetében is megfelelően alkalmazandóak.

4.3 Vállalkozó Képviselője

***Az Alcikkely vége kiegészítendő a következővel:***

A Vállalkozó köteles a Helyszínen egy olyan személy jelenlétét biztosítani, aki a Szerződés mértékadó nyelvén rendelkezésre álló dokumentumok értelmezésében maradéktalanul közreműködni képes.

**4.4 Alvállalkozók**

***Az Alcikkely kiegészítendő a következőkkel:***

d) az alvállalkozói szerződésnek tartalmaznia kell egy olyan kitételt, amely felhatalmazza a Megrendelőt arra, hogy felszólítsa az érintetteket az adott alvállalkozói szerződés nevére történő átruházására felmondás esetén, a 15.2 Alcikkely (*Megrendelő általi felmondás*) alapján.

4.6 Együttműködés

*Az Alcikkely vége kiegészítendő a következőkkel:*

A más vállalkozók munkájával történő maradéktalan összehangolás érdekében Vállalkozó köteles:

(i) Minden olyan munkálatáról, amely más vállalkozó munkáját befolyásolhatja, zavarhatja, vagy korlátozhatja értesítést küldeni a Mérnöknek legkésőbb az ilyen munkálatainak megkezdését megelőző 7. napig, és

(ii) haladéktalanul értesíteni a Mérnököt, ha munkavégzését más vállalkozó bármilyen formában befolyásolja, zavarja, vagy korlátozza.

***4.12 Előre nem látható fizikai körülmények***

***Az Alcikkely vége kiegészítendő a következőkkel:***

***Előre nem látható fizikai körülménynek minősül különösen:***

a) régészeti lelet, vagy bármely olyan tárgy vagy objektum, melynek feltárása, kiemelése kizárólag az illetékes múzeum hatáskörbe- vagy annak szakfelügyeletébe tartozik

b) fémszennyezés mentesítés, beleértve lőszer, robbanóanyagok eltávolítását

c) korábban egyeztetett és adott szolgáltató által jóváhagyott tervektől eltérő közművek feltárása

d) minden olyan felszín alatti, (beleértve az emberi beavatkozás eredményeképp létrejött), a felszín megbontás nélkül nem észlelhető és nem következtethető olyan építmény-, mű, vagy természeti képződmény, mely helyszínrajzról, szöveges- vagy vonalas tervdokumentációból, vizsgálatból, továbbá jelen közbeszerzési eljárásban szereplő bármely dokumentumból, forrásból stb nem következtethető, továbbá a pontatlan közmű adatszolgáltatásból, illetve a nyilvántartásban nem szereplő közművek kiváltásából, ebből eredő változtatások, amelyek új-, vagy meglévő engedélyek módosításának beszerzését eredményezik.

e) minden vis maior esemény bekövetkezése után, annak közvetlen vagy közvetett hatásaiból (például: szennyezőanyag mentesítés, talajcsere, víztelenítés) adódó kivitelezés helyszínén jelentkező akadályoztatás, de maga a vis maior nem.

**4.15 Megközelítés**

***Az Alcikkely kiegészítendő a következővel:***

A Vállalkozó köteles biztosítani a közlekedés folyamatos áramlását és biztonságát a nyilvános közlekedési pályákon, melyeket használ (közutak, gyalogjárdák) és amelyeket az építési munkák során kereszteznek az ÚT 2-1. 119 (e-UT 04.05.12) előírásainak, valamint a Megrendelő Követelményeinek megfelelően. Minden erre vonatkozó engedélyt a Vállalkozónak kell beszereznie. Az ilyen akadályoztatás és forgalomterelés költségét az Szerződéses Árban kell figyelembe venni. A Helyszín közelében levő ingatlanokra való bejárást minden építési munka mellett biztosítani kell.

**4.18 Környezetvédelem**

***Az Alcikkely kiegészítendő a következővel:***

A Vállalkozónak a környezet védelmét, megóvását szolgáló intézkedések, üzemeltetési és adminisztrációs feladatok végzése során valamennyi hatályos, a környezet védelmét szolgáló jogszabályt, előírást illetve vonatkozó követelményt be kell tartania.

A munkaterületen keletkező szennyvíz megfelelő, a vonatkozó hatósági előírások szigorú betartásával történő elhelyezéséért a kivitelező felel.

**4.23 Vállalkozó műveletei a Helyszínen**

***Az Alcikkely második bekezdése kiegészítendő a következővel:***

Amennyiben a Vállalkozó ezen kötelezettségének egy, a Mérnök által kibocsátott erre vonatkozó utasítás ellenére sem tesz eleget az utasítás dátumától számított legkésőbb 30 napon belül, a Mérnök elvégeztetheti az eltávolítást a Vállalkozó költségére és kockázatára más vállalkozóval.

***Az Alcikkely harmadik bekezdése kiegészítendő a következőkkel:***

Amennyiben a Vállalkozó ezen kötelezettségének az Átadás-átvételi Igazolás dátumától számított legkésőbb 30 napon belül nem tesz eleget, a Mérnök elvégeztetheti a feleslegessé vált anyagok és eszközök eltávolítását a Vállalkozó költségére és kockázatára más vállalkozóval. A Vállalkozó jelen Alcikkely szerinti kötelezettségeinek nem vagy késedelmes teljesítése esetén a Megrendelő jogosult a Szerződéses Megállapodás szerinti teljesítési biztosíték érvényesítésére is.

***Az alábbi új Alcikkely hozzáadandó:***

**4.25 Meglévő közművek**

A Vállalkozó köteles a Létesítmény kivitelezése előtt egyeztetni az összes olyan szolgáltatóval melynek közművei érintettek lehetnek, beleértve a hozzájárulások, kiváltások, fejlesztések költség és időigényét. Ennek elmulasztása esetén a közművekkel kapcsolatos bármely nemű követelés kizárt. A Vállalkozónak bármilyen, a meglévő közműveket érintő földkitermelési, vagy egyéb munka megkezdése előtt tisztában kell lennie valamennyi meglévő szolgáltatói létesítmény, közmű elhelyezkedésével, így a csatornahálózat, telefon és elektromos vezetékek, villanyoszlopok, víz-, gázvezetékek, és egyéb közművek helyzetével. A vonatkozó munkák kivitelezése során az általa, vagy alvállalkozói által az utakban, csatornahálózatban, csövekben, vezetékekben illetve közművekben okozott mindennemű kárért a Vállalkozó felel, és azokat köteles saját költségén a Mérnök által előírt módon és határidőn belül helyreállítani.

A közműveknek a Mérnök által jóváhagyott, vagy az ő utasítására történő kiváltásához vagy át-, illetve védelembe helyezéséhez szükséges egyeztetéseket az illetékes hatóságokkal, illetve tulajdonosokkal a Vállalkozónak kell lefolytatnia és a vonatkozó engedélyeket / hozzájárulásokat a Vállalkozónak kell megszereznie. Amennyiben Megrendelőnél rendelkezésre áll közműtérkép a meglévő közművekről, úgy azt a Szerződés hatálybalépését követően haladéktalanul a Vállalkozó rendelkezésére bocsátja.

**5. Tervezés**

**5.1 Általános tervezési kötelezettségek**

***Az Alcikkely kiegészítendő a következővel:***

A Vállalkozó tervezési és engedélyeztetési feladatait a Megrendelő köveleményeiben (3. kötetek) foglalt követelményeik tartalmazzák

Bármely tervet, amelynek elkészítése a Vállalkozó kötelezettsége, megfelelő tervezési jogosultsággal rendelkező tervezőnek kell elkészítenie.

A Vállalkozó kötelessége, hogy eleget tegyen az engedélyek követelményeinek, és lehetőséget adjon a kibocsátó hatóságoknak a munka felügyeletére és vizsgálatára. Ahhoz is hozzá kell járulnia, hogy a hatóságok a teszteken és az ellenőrzéseken részt vegyenek, ami nem menti fel a Vállalkozót a Szerződésben vállalt bármilyen felelősségtől.

**5.2 A Vállalkozó dokumentumai**

***Az Alcikkely egy új bekezdéssel egészül ki harmadik bekezdésként, a többi bekezdés hátrább sorolásával:***

Nem kezdhető el a Létesítmény egyik részének a kivitelezése sem a Mérnök által jóváhagyott vonatkozó Építési (Kiviteli-) tervek hiányában. A Létesítmény kivitelezése mindenkor a Mérnök által jóváhagyott Építési (Kiviteli-) tervek alapján kell, hogy folyjék. Amennyiben a Megrendelői Követelmények másképp nem rendelkezik, a vonatkozó Építési terveket az adott munkarész kivitelezését megelőző legalább 15 nappal be kell nyújtani a Mérnök részére jóváhagyás céljából. Amennyiben a Vállalkozó egy már jóváhagyott építési terv módosítását kívánja elvégezni, úgy erről köteles a Mérnököt haladéktalanul értesíteni és a módosított terveket a kivitelezés megkezdése előtt legalább 15 nappal újra be kell nyújtania a Mérnökhöz jóváhagyás céljából. A Megrendelő Követelményei meghatározhatnak egyéb más Vállalkozói dokumentumokat is, amelyeket be kell nyújtani felülvizsgálatra és/vagy jóváhagyás céljából Mérnök részére. Az ilyen dokumentumok tekintetében is alkalmazni kell a tervek benyújtására fentiekben meghatározott határidőt. Amennyiben Mérnök a jóváhagyásról vagy elutasításról nem küld értesítés a benyújtást követő 8 napon belül, és erről a megadott határidőn belül, harmadik félnek felróható ok megjelölésével, írásban magát nem menti ki, akkor a módosított tervet a Mérnök által teljeskörűen elfogadottnak kell tekinteni.

**6. Személyzet és Munkaerő**

**6.5 Munkaidő**

***Az Alcikkely törlendő és az alábbival helyettesítendő:***

A hivatalos ünnepnapok Magyarországon január 1, március 15, Húsvét Hétfő, május 1, Pünkösd Hétfő, augusztus 20, október 23, november 1, december 25, december 26.

Amennyiben a Vállalkozó rendes munkaidőn túli, valamint vasárnap és munkaszüneti napon munkavégzést tervez, akkor ehhez a Mérnök hozzájárulását kell kérnie. A Mérnök értesítése legkésőbb 4 munkanappal a munkavégzés előtt kell, hogy történjen. A Mérnök az igénybejelentést követően 2 munkanapon belül kell, hogy döntsön a hozzájárulásról vagy elutasításról. Amennyiben erről nem küld értesítést a Vállalkozónak, úgy a Mérnök hozzájárulását megadottnak kell tekinteni.

A rendes munkaidőn túli, valamint a vasárnap és munkaszüneti napon végzett munkavégzésből eredő jogsértésekért és károkért a Vállalkozó teljes körű felelősséggel tartozik.

Vállalkozó a tevékenysége során köteles a zajjal, porral és egyéb kellemetlen hatásokkal járó munkák rendes munkaidőn túli, valamint vasárnap és munkaszüneti napokon való végzésétől tartózkodni.

Vállalkozó fenti kötelezettségeinek megsértése miatt mind a Megrendelővel, mind pedig harmadik személyekkel szemben kizárólagos felelősséggel tartozik.

6.7 Munka- és egészségvédelmi előírások

***Az Alcikkely kiegészítendő a következővel:***

A szokásos havi előrehaladási jelentésen felül (4.21 Alcikkely) a Vállalkozónak azonnal írásban jelentenie kell a Mérnöknek és minden érdekelt szervezetnek - a magyar jogszabályoknak megfelelően - a Helyszínen előfordult minden baleset vagy szokatlan esemény részleteit, tekintet nélkül arra, hogy azok befolyásolják-e az építés menetét, vagy sem. A Vállalkozó jelentésének tartalmaznia kell az adott ügyben tett intézkedéseit is.

**7 Berendezések, Anyagok és Kivitelezés**

**7.3 Felügyelet**

***Az Alcikkely utolsó bekezdés első mondata törlendő és az alábbival helyettesítendő:***

A Vállalkozónak minden esetben legalább egy munkanappal a betakarás előttértesítenie kell a Mérnököt, amikor valamilyen munka elkészült, mielőtt még betakarnák, láthatóságát megszűntetnék, vagy becsomagolnák tárolás, vagy szállítás céljából.

**8 Kezdés, késedelem és felfüggesztés**

**8.1 A munkák megkezdése**

***Az Alcikkely törlendő és az alábbival helyettesítendő:***

A Kezdési Időpont a Szerződéses Megállapodás hatálybalépésének a napja.

**8.3 Ütemterv**

***Az Alcikkely első bekezdése törlendő és az alábbival helyettesítendő:***

A Vállalkozó köteles benyújtani a Mérnök részére egy sávos megvalósítási ütemtervet a 8.2 Alcikkelyben foglaltaknak megfelelően a Kezdési Időponttól számított 30 napon belül, mely tartalmazza a tervezésre, engedélyeztetésre és kivitelezésre tervezett időtartamokat.

A Vállalkozónak be kell nyújtania továbbá egy aktualizált ütemtervet:

1. a tervek Mérnök általi jóváhagyását követő 15 napon belül, továbbá
2. az jogerős engedélyek kézhezvételét követően 15 napon belül, kiegészítve a tervekben szerepeltett egyes kivitelezéssel érintett Szakaszokkal
3. minden alkalommal, amikor a korábbi ütemterv nem egyezik meg az előrehaladás mértékével, vagy a Vállalkozó kötelezettségeivel.

A Vállalkozó egyebekben köteles a fenti ütemterv havi rendszerességgel történő aktualizálására, amennyiben a fenti pontokban meghatározottak egyike sem kerül alkalmazásra az adott hónapban.

Az ütemtervre egyebekben a dokumentációban meghatározottak megfelelően irányadók.

***Az Alcikkely második bekezdésének első mondata törlendő és az alábbival helyettesítendő:***

Amennyiben a Mérnök az ütemterv kézhezvételétől számított 15 napon belül nem értesíti a Vállalkozót arról, hogy a benyújtott ütemterv nem felel meg a Szerződésnek, a Vállalkozónak a benyújtott ütemtervnek megfelelően kell előre haladnia, összhangban minden egyéb szerződéses kötelezettségével.

**8.4 A Megvalósítás Időtartamának meghosszabbítása**

***Az Alcikkely törlendő és az alábbival helyettesítendő:***

Amennyiben a Vállalkozó a tervezett előrehaladásában akadályoztatást észlel, úgy a „Akadályoztatás” Alcikkelyben leírtak szerint járhat el.

**8.5 Hatóságok által okozott késedelmek**

***Az Alcikkely törlendő és az alábbival helyettesítendő:***

Hatóságok által okozott késedelemnek tekintendő: minden olyan jogszabályban rögzített eljárási időt meghaladó időtartam, melyet a Hatóság a részére megküldött kérelem vagy megkeresés vizsgálatával tölt el abban az esetben ha a Vállalkozó mindenben eleget tett az Ország jogszabályok által felhatalmazott hatóságai által előírt minden követelménynek és eljárásnak, emellett a Hatóság késedelmei akadályoztatják, vagy ellehetetlenítik az előrehaladást.

**10. A Megbízó által történő átvétel**

**10.2 Részleges átvétel**

***Az Alcikkely első bekezdése törlendő és az alábbival helyettesítendő:***

A Mérnök kizárólagos megítélése alapján a Létesítménynek bármely eleméről, részéről kiállíthat Átadás-átvételi Igazolást.

**11. Jótállási kötelezettség**

**11.2 Hiányok pótlásának költsége**

***Az Alcikkely utolsó bekezdése törlendő.***

**11.3 A Jótállási időszak meghosszabbítása**

***Az Alcikkely első bekezdésének utolsó mondata, valamint a második bekezdése törlendő.***

**11.8 Vállalkozó feladata a hibák feltárásában**

***Az Alcikkely első bekezdésének utolsó mondata törlendő.***

**11.11 A Helyszín rendbetétele**

***Az Alcikkely második és harmadik bekezdése törlendő és az alábbival helyettesítendő:***

Ha a Vállalkozó nem tesz eleget ezen Alcikkelyben szereplő kötelezettségeinek a Teljesítési Igazolás másolatának Megrendelő általi átvételét követő 28 napon belül, a Megrendelő a Vállalkozó által eltávolítani elmulasztott dolgokat a Vállalkozó költségére eltávolíttathatja.

***A következő új Alcikkely hozzáadandó:***

11.12 Kötelező Alkalmassági Időszak

A Vállalkozó 11. Cikkely szerinti jótállási kötelezettségei nem érintik a Vállalkozó a Ptk.és a 12/1988 (XII. 27.) ÉVM-IpM-KM-MÉM-KVM együttes rendelet szerinti szavatossági kötelezettségeit.

**12. Átvételt követő tesztek/vizsgálatok**

**12.3 Megismételt tesztek/ vizsgálatok**

***Az Alcikkely törlendő.***

**12.4 Átvételt követő tesztek/vizsgálatok eredménytelensége**

***Az Alcikkely törlendő.***

**13. Változtatások és kiigazítások**

**13.2 Ésszerűsítési javaslat**

***Az Alcikkely első bekezdése (ii) pontja törlendő, és helyette az alábbi alkalmazandó:***

(ii) a Megrendelő költségeit csökkenti a Létesítmény fenntartása és üzemeltetése során.

**13.3 Változtatási eljárás**

***Az Alcikkely első bekezdése törlendő, helyette az alábbi alkalmazandó:***

Amennyiben a Mérnök javaslatot kér a Vállalkozótól egy Változtatási utasítás kibocsátását

megelőzően, akkor a Vállalkozónak a kézhezvételt követő 15 napon belül válaszolnia kell írásban, vagy megindokolva miért nem tud eleget tenni a kérésnek (amennyiben ez a helyzet állt elő), vagy benyújtva:

(a) a javasolt elvégzendő munka leírását és a kivitelezésének ütemtervét,

(b) a Vállalkozó javaslatát az Ütemterv bármely esetleges megváltoztatására a 8.3 Alcikkellyel [Ütemterv] összhangban.

***Az Alcikkely második bekezdésének első mondata törlendő, helyette az alábbi alkalmazandó:***

A Mérnök köteles a (13.2 Alcikkely [Ésszerűsítési javaslat] vagy egyéb) javaslat kézhez vételétől számított 15 napon belül választ adni, jóváhagyás, elutasítás, vagy véleményezés formájában. Amennyiben a Mérnök ezen határidőn belül nem adja ki válaszát, a változtatást elfogadottnak kell tekinteni. A Vállalkozó nem késleltethet semmiféle munkát a válaszra történő várakozás ideje alatt.

***Az Alcikkely utolsó két bekezdése törlendő.***

**13.4 Alkalmazható pénznemek**

***Az Alcikkely törlendő.***

**13.5. Feltételes összegek**

***Az Alcikkely törlendő,:***

**13.6. Napi munkák**

***Az Alcikkely törlendő.***

**13.7 Jogszabályi módosulások miatti kiigazítások**

***Az Alcikkely első és második bekezdése törlendő és az alábbival helyettesítendő:***

Amennyiben a Költségek növekednek, vagy csökkennek a Kiindulási Időpont utáni jogszabály módosulások (beleértve ebbe új jogszabályok megjelenését vagy a meglévők hatályon kívül helyezését is) vagy ezen jogszabályok jogi vagy hivatalos értelmezése miatt, befolyásolván a Vállalkozót Szerződésben foglalt kötelezettségeinek teljesítésében, a Szerződéses Ár kiigazítandó.

Amennyiben a Vállalkozó késedelmet szenved (vagy fog szenvedni), és/vagy többlet kiadások merülnek fel (vagy fognak felmerülni) a részére a Kiindulási Időpontot követő Jogszabály módosítások vagy azok értelmezésének változása miatt, akkor a Vállalkozónak egy értesítést kell küldenie a Mérnöknek és a 20.1 Alcikkely szerint jogosulttá válik:

***Az Alcikkely kiegészítendő a következővel:***

A Vállalkozó az alábbi esetekben nem jogosult ezen Alcikkely alapján korrekcióra:

1. a Kezdési Időpontban hatályba még nem lépett, de már érvényes Jogszabály módosítás
2. általános, a gazdasági élet valamennyi szereplőjét érintő Jogszabály módosítás esetén (pl.: adó, társadalombiztosítás, munkabiztonság)

**13.8 A Költségek változási miatti kiigazítások**

***Az Alcikkely törlendő.***

**14 Szerződéses ár és kifizetés**

**14.1 A Szerződéses Ár**

***Az Alcikkely (a) bekezdése törlendő és helyettesítendő:***

A Szerződéses Ár nem tartalmazhatja a Megrendelőnek bevételt jelentő adók, díjak költségét.

***Az Alcikkely utolsó bekezdése törlendő.***

**14.2 Előleg**

***Az Alcikkely harmadik bekezdésének első mondata törlendő és az alábbival helyettesítendő:***

A Mérnöknek ki kell bocsátania egy Közbenső fizetési igazolást az első részlethez, miután kézhez kapott egy Kimutatást (a 14.3 Alcikkellyel összhangban) valamint miután a Megrendelő kézhez kapta a (i) Teljesítési Biztosítékot a 4.2 Alcikkely szerint és adott esetben egy garanciát, amely az igényelt előleg csökkentve a Szerződéses Árra eső elszámolható költségnek a 10%-ával számolt összegről szól és a kifizetése a pénznemeinek megfelelően került kibocsátásra.

***Az Alcikkely (a) pontja törlendő.***

**14.3 Közbenső fizetési igazolás igénylése**

***Az Alcikkely első bekezdése törlendő és az alábbival helyettesítendő:***

A Vállalkozó köteles a Szerződésben meghatározott fizetési időszak végén (ha ez változik vagy nincs meghatározva, akkor a Mérnök által jóváhagyott a 14.4 Alcikkely szerint meghatározott ütemtervvel összhangban) a Mérnök részére egy Kimutatást hat példányban benyújtani a Mérnök által jóváhagyott formában, szerepeltetve mindazon összegeket, amelyekre a vállalkozó jogosultnak tartja magát. A Kimutatást ki kell egészíteni alátámasztó dokumentumokkal, amelyek közül az egyiknek az adott időszakra vonatkozó, 4.21 Alcikkely szerint elkészített előrehaladási jelentésnek vagy jelentéseknek kell lennie.

**14.4 Fizetési Ütemterv**

***Az Alcikkely utolsó bekezdése törlendő.***

**14.6 Közbenső fizetési igazolások kibocsátása**

***Az Alcikkelyben az Elszámolás kifejezés alatt Kimutatást kell érteni.***

14.7 Kifizetés

***Az Alcikkely a), b), c) pontjai törlendők és az alábbi ponttal helyettesítendők:***

a) az előleget a munkaterület átadását követő 15 napon belül feltéve, hogy az előlegbiztosíték választása esetében az rendelkezésre áll, ahogyan az a Szerződéses Megállapodás 3.5 pontjában rögzítésre került;

1. a Vállalkozó által benyújtott szerződésszerű és jogszabálynak megfelelő számláit. A felek megállapodnak, hogy a Mérnök által leigazolt összegű, szerződésszerű és a jogszabályoknak megfelelő számlák kiegyenlítése a számlák és mellékletei Megrendelő általi kézhezvételét követően a Kbt. 135. §-ában meghatározott határidőben történik.

**14.9 Visszatartott Összeg kifizetése**

***Az Alcikkely törlendő.***

**14.10 Elszámolás befejezéskor**

***Az Alcikkelyben az Elszámolás kifejezés alatt Kimutatást kell érteni.***

**14.11 Végső fizetési Igazolás igénylése**

***Az Alcikkely törlendő.***

**14.12 Elismervény**

***Az Alcikkely törlendő.***

**14.13 Végső fizetési Igazolás kibocsátása**

***Az Alcikkely törlendő.***

**14.14 A Megrendelő felelősségének megszűnése**

***Az Alcikkely törlendő.***

**15. Megrendelő általi felmondás**

**15.2 Megrendelő általi felmondás**

***Az Alcikkely c) pontja törlendő és az alábbival helyettesítendő:***

c) elfogadható kifogás nélkül:

1. a Létesítmények megvalósításának a 8. (Kezdés, késedelmek és felfüggesztés) Cikkelynek megfelelő előrehaladása több mint 30 napos késedelembe esik, vagy

(ii) elmarad a 7.5 (Elutasítás) Alcikkely, vagy 7.6 (Helyreállítási munka) Alcikkely szerint kiadott felszólításban foglaltak teljesítése 28 napon belül, annak kézhezvétele után

***Az Alcikkely második bekezdése törlendő és az alábbival helyettesítendő:***

Fenti a)-d) esetek vagy körülmények bármelyikének előfordulása esetén a Megrendelő 14 napos határidővel felmondhatja a Szerződést és kiutasíthatja a Vállalkozót a Helyszínről, egy erről szóló értesítéssel. A fenti (e) és (f) bekezdésekben leírtak előfordulása esetén a Megrendelő egy erre vonatkozó értesítéssel azonnali hatállyal felmondhatja a Szerződést.

***Az Alcikkely kiegészítendő a következővel:***

A felmondás időpontjában a Vállalkozó által a Szerződésnek megfelelően már elkészített és beépített Létesítmény részeknek és az ezen időpontig elkészített, benyújtott és a Mérnök által jóváhagyott Vállalkozó dokumentumainak a tulajdonjoga átszáll a Megrendelőre, amennyiben a felmondás a 7.7 Alcikkely [*A Berendezések és Anyagok tulajdonjoga*] szerinti tulajdonjog átszállást megelőzően válik hatályossá.

***Az Alcikkely utolsó bekezdése törlendő.***

**16. A Vállalkozó által történő felfüggesztés és felmondás**

**16.1 Vállalkozó joga a munka felfüggesztésére**

***Az Alcikkely törlendő.***

**16.3 Munka beszüntetése és a Vállalkozó Eszközeinek eltávolítása**

***Az Alcikkely kiegészítendő a következővel:***

Amennyiben Vállalkozó a (c) bekezdésben foglalt kötelezettségének a felmondás hatályba lépését követő 8 napon belül nem tesz eleget, úgy Megrendelő az Árukat Vállalkozó költségére eltávolíttathatja.

**17 Kockázat és felelősség**

**17.3 A Megrendelő kockázatai**

***Az Alcikkely törlendő.***

**17.4 A Megrendelő kockázataival járó következmények**

***Az Alcikkely törlendő.***

**17.6 A felelősség korlátozása**

***Az Alcikkely törlendő.***

1. **Vis Maior**

**19.7 A teljesítés alóli jogszerű felmentés**

***Az Alcikkely címe törlendő és az alábbival helyettesítendő:***

19.7 A Szerződés megszűnése lehetetlenülés folytán

**20 Követelések, viták és választottbírósági eljárás**

**20.1 A Vállalkozó követelései**

***Az Alcikkely ötödik bekezdésének első mondata után beillesztendő:***

Amennyiben Vállalkozó elmulasztja a kidolgozott követelés benyújtását 42 napon belül, a Megvalósítás Időtartama nem hosszabbítható meg, a Vállalkozó nem válik jogosulttá további összeg részére történő kifizetésére és a Megrendelőt mentesíteni kell minden a követeléssel kapcsolatos bármely felelősség alól.

***Az Alcikkely hatodik bekezdése törlendő és az alábbiakkal helyettesítendő:***

Miután a Mérnök kézhez kapott egy követelést, vagy bármely további alátámasztó részleteket egy korábbi követeléshez, a Mérnöknek választ kell adnia jóváhagyólag, vagy elutasítólag részletes magyarázattal az átvételétől számított 15 napon belül.

***Az Alcikkely utolsó bekezdéseként az alábbi beillesztendő:***

Amennyiben a Vállalkozó a tervezett előrehaladásában akadályoztatást észlel, úgy a 22 Alcikkely „Akadályoztatás” pontban leírtak szerint járhat el.

Bármely megvalósítás időtartamával kapcsolatos igény követelés keretében nem kezelhető.

**20.2 A Döntőbizottság kijelölése**

***Az Alcikkely első bekezdésének első mondata törlendő és az alábbiakkal helyettesítendő:***

Vitás esetekben a felek választásuk szerint jogosultak vitájukat egyszemélyes Döntőbizottság vagy Választott bíróság közreműködése útján rendezni. Az egyik vitarendezési mód választása az egyik fél részéről kizárja a másik vitarendezési mód egyidejű lefolytatását a másik fél kezdeményezésére. Amennyiben a felek nem tudnak megállapodni a Döntnök személyében, a Döntnököt a Magyar Tanácsadó Mérnökök és Építészek Szövetségének elnöke jelöli ki.

**20.4 Döntőbizottság felkérése döntés hozatalra**

***Az Alcikkely negyedik és ötödik bekezdésében a 84 nap törlendő és helyette 45 nap alkalmazandó.***

**20.5 Békés megállapodás**

***Az Alcikkelyben az „ötvenhatodik napon” törlendő és helyette „tizennegyedik napon” alkalmazandó.***

**20.6. Választottbírósági eljárás**

***Alcikkely első bekezdése törlendő és az alábbival helyettesítendő:***

Hacsak nem jött létre békés megegyezés, bármilyen vitát, amelynek tárgyában a Döntőbizottság határozata (ha van ilyen) nem vált véglegessé és kötelezővé, végül Választott bíráskodás útján kell rendezni. Hacsak a két fél másképpen nem egyezett meg:

1. a vitát végül a Magyar Kereskedelmi és Iparkamara mellett működő Állandó Választottbíróság rendezi,
2. a vitát három választott bírónak kell rendeznie jelen megállapodásban, valamint a Választottbíróság Eljárási Szabályzatában foglaltaknak megfelelően,
3. a Választottbíróság az eljárását magyar nyelven folytatja le,
4. a Választottbírósági eljárás helye: Budapest.

***A következő új Cikkely hozzáadandó:***

**21. Ellenőrzések és auditok a magyar és a Közösségi Hatóságok által**

**21.1** A Vállalkozó köteles mindenféle korlátozástól mentesen lehetővé tenni, hogy az Állami Számvevőszék, a Kormány által kijelölt belső ellenőrzési szerv, a fejezetek ellenőrzési szervezetei, a Kincstár, illetve a KEHOP Irányító Hatóság és a Kifizető Hatóság, továbbá az Európai Bizottság, az Európai Korrupcióellenes Iroda és az Európai Számvevőszék a Szerződéssel és a Létesítménnyel kapcsolatos dokumentumokat átvizsgálja vagy helyszíni ellenőrzéseken ellenőrizze a projekt kivitelezését és teljes auditot végezzen számlázási vagy bármilyen más egyéb, a projekt finanszírozásával kapcsolatos dokumentumok alapján. A dokumentumoknak könnyen hozzáférhetőknek kell lenniük, úgy kell őket rendszerezni, hogy ez segítse az átvizsgálásukat. Ezek a vizsgálatok az átadás-átvételi igazolás kiadását követő hét éven belül történhetnek meg.

* 1. A Vállalkozó vállalja, hogy megfelelő bejutást biztosít a 21.1. pont szerinti szerveknek azokra a helyszínekre, ahol a Szerződést teljesítik, valamint mindent megtesz, hogy elősegítse munkájukat.

**21.3** A Vállalkozó garantálja, hogy a 21.1 pont szerinti szervek jogai az auditok, vizsgálatok és ellenőrzések elvégzésére egyenlő mértékben gyakorolhatók lesznek, ugyanazon feltételek között és ugyanazon szabályok szerint, mint amelyek ebben a cikkelyben le vannak írva, a Vállalkozó bármely alvállalkozójával szemben is.

***A következő új Cikkely hozzáadandó:***

**22. Akadályoztatás**

A szerződés teljesítésére megadott napok száma a szerződés hatálybalépésének napján indul. A Vállalkozónak a teljesítésre megadott nap áll rendelkezésére a Létesítmény teljeskörű megvalósítására és átadására, továbbá bármely közbeszerzési dokumentumban szerepeltetett előírás teljesítésére.

**22.1 A Vállalkozó által bejelentett akadályoztatás**

Amennyiben bármely bekövetkező esemény miatt az adott Szakasz tervezett előrehaladása ellehetetlenül és ezt a Vállalkozó nem tartja saját érdek- vagy kockázati körében bekövetkező késedelemnek, úgy jogosult ezt haladéktalanul, de legkésőbb az akadályoztatás bekövetkezése utáni nyolcadik napon jelezni a Mérnök irányába.

A bejelentésben egyértelműen meg kell jelölni:

1. az akadályoztatás tényét
2. az akadályoztatás kiváltó eseményt
3. az akadályoztatás kezdeti időpontját
4. az akadályoztatással érintett Szakasz(oka)t
5. amennyiben az akadályoztatás megszűnt a bejelentés benyújtásakor, úgy annak időpontját.

**22.2 Az akadályoztatás elhárultának bejelentése**

Amennyiben az előrehaladást akadályoztatása megszűnik és ez annak bejelentésénél nem került megjelölésre, továbbá az akadályoztatás bejelentését a Mérnök korábban elfogadta, úgy ennek bekövetkezéstől számított 3 napon a Vállalkozónak bejelentést kell küldenie a Mérnök irányába, melyben megjelölésre kerül legalább:

1. az akadályoztatás bejelentésének időpontját és módját
2. az akadályoztatás kiváltó esemény megszűnésének időpontját
3. Az akadályoztatás időtartamát
4. továbbá az érintett Szakaszokra gyakorolt késedelmeket

**22.3 Az akadályoztatás bejelentésének elbírálása**

A Mérnök az akadályoztatás bejelentésének kézhezvételét követő naptól számított 5 napon belül köteles döntést hozni annak tekintetében, hogy az adott akadályozó esemény a Vállalkozó kockázati és/vagy felelősségi körébe tartozott-e.

Amennyiben a Mérnök azt állapítja meg, hogy adott akadályoztatás a Vállalkozó felelősségi és/vagy kockázati körébe tartozik, úgy a Vállalkozó nem jogosult az akadályoztatás időtartamának figyelmen kívül hagyására a teljesítési időtartam tekintetében, függetlenül attól, hogy az akadályoztatásra hivatkozva ténylegesen felfüggesztette-e a tevékenységét.

Amennyiben a vállalkozó késedelmesen nyújtja be akadályoztatás bejelentését, úgy függetlenül annak jogosságától a Mérnök a bejelenés kézhezvétele előtti harmadik napot megelőző akadályoztatás nem veszi figyelembe.

Amennyiben a Mérnök adat- vagy információ hiány miatt a megadott határidőn belül döntését meghozni nem tudja, úgy abban az esetben a döntésre megadott határidőn belül köteles a döntés meghozatalához szükséges adatok, információk benyújtására felszólítani a Vállalkozót.

Az akadályoztatás elhárultával kapcsolatos bejelentés kézhezvétele után a Mérnök megvizsgálja, hogy a bemutatott akadályoztatás időtartama ténylegesen teljes egészében hátráltatta-e az előre haladást. Amennyiben az akadályoztatásról megállapítja, hogy a Vállalkozó részben vagy egészben jogosan munkát nem tudott végezni, vagy a szerződésében megadott feladatokat teljesíteni, úgy abban az esetben az összes, adott Szakaszra épülő további Szakaszok teljesítési időtartamának eltolódását határozatban elfogadja. Amennyiben az adott Szakasz teljesítésére hátralévő időtartama meghaladja a megvalósítási időtartamának adott napra számolt fennmaradó részét, úgy megállapítja az akadályoztatás miatt késett új becsült befejezési határnapot.

A Mérnök nem vesz és nem vehet figyelembe olyan időtartamokat, melyek nem számítanak bele a megvalósítás időtartamába (pld. hétvége, munkaszüneti és ünnepnapok).

Akadályoztatásnak tekinthető, illetve az akadályoztatás időtartamába beleszámít minden olyan, már korábban elvégzett tevékenység ismételt elvégzése, mely a vállalkozónak nem felróható esemény vagy ok miatt vált szükségessé, továbbá minden olyan munkavégzést hátráltató tényezők elhárítására fordított napok száma, mely(ek)et a Mérnök jóváhagyott.

**22.4 Akadályoztatás miatti időtartam figyelembe vételének mellőzése**

Kizárólagosan azon napok nem számítandóak bele a megvalósítás időtartamába, melyre teljesül:

1. a Vállalkozó az akadályoztatást megadott időben a Mérnök részére jelezte.
2. a Mérnök az akadályoztatást elfogadta és megállapította, hogy az általa jóváhagyott időtartamig a Vállalkozónak nem felróható a szerződés teljesítésében késedelem jelentkezett, továbbá az nem tartozik a Vállalkozó felelősségi- és kockázati körébe.
3. építési tevékenység esetén az építési naplóban „munkavégzés nem történt”, vagy azzal egyenértékű szövegezés szerepel.
4. minden a Mérnök által elfogadott vállalkozónak nem felróható akadályoztatás
5. továbbá minden olyan Akadályoztatás, mely a 22.5 Alcikkely szerint külön jóváhagyáshoz nem, de bejelentéshez kötött akadályoztatás.

**22.5 Általánosan elfogadott akadályoztatások**

Az alábbi esetekben a Vállalkozó benyújthat akadályoztatás bejelentését a Mérnök részére, aki külön jogosultság vizsgálata nélkül, a hivatkozási alap megfelelő alátámasztása esetén elfogadja az akadályoztatást:

1. szabad téren történő munkavégzés esetén:

(i) azok a napok, amelyeknél az adott térségben az illetékes hatóság 2. fokú hőségriadót rendel el (a napi középhőmérséklet legalább 3 napig meghaladja a 25 C0-ot),

(ii) azok a napok, amelyeknél az adott térségben a napi maximum hőmérséklet a -5 C°-ot nem haladja meg, kivéve ha a munkaterület megfelelő hőmérsékletéről gondoskodik és ezt a Mérnök külön engedélyezi.

(iii) azok a napok, amelyeken a napi csapadék mennyisége meghaladja az adott térségben, az elmúlt 10 év adott hónapjaiban mért legnagyobb, egy napra vetített csapadékmennyisét (10 év legcsapadékosabb hónapjában hullott összes csapadék / hónap napjaival),

(iv) azok a napok, amelyeken a kivitelezési tevékenység helyszínén a belvíz- és/vagy árvízvédelmi készültségi fokozat eléri a II. fokú védekezési szintet és ezáltal a kivitelezési tevékenység akadályoztatva van.

(v) azok a napok, amelyeken a kivitelezési tevékenység helyszínén az OMSZ figyelmeztető előrejelzése szerint a várt legerősebb széllökések meghaladhatják a 90 km/h-t (narancs veszélyességi szint).

1. hatóság által okozott késedelmek a 8.5 Alcikkely szerint,
2. minden olyan időjárási körülmény, vagy természeti eredetű jelenség esetén, melyre a Vállalkozó kellő körültekintés mellett nem készülhetett fel. Kellő körültekintésnek az tekinthető, ha az időjárási körülmény vagy természeti jelenség az adott kistérségben az utóbbi 10 évben nem jelentkezett, vagy bekövetkezéshez képest csak kisebb mértékben, és ezért a Vállalkozó Akadályoztatva volt.
3. a 4.12 Alcikkelyben nevesített esetek, amennyiben a Vállalkozó igazolja, hogy az akadályoztatott tevékenységekre épülő többi tevékenység érintik a véghatáridőt (sávos ütemterv).